Source: http://mikkeli.cloudnc.fi/fi-FI/Toimielimet/Hyvinvoinnin_ja_osallisuuden_lautakunta/Kokous_2242020/Mikkelin_kansalaisopiston_kurssimaksujen(30303)
Timestamp: 2020-05-30 15:52:19+00:00

Document:
Mikkelin kansalaisopiston kurssimaksujen tarkistaminen | Mikkeli
Kokous 22.4.2020
Mikkelin kansalaisopiston kurssimaksujen tarkistaminen
Hyvinvoinnin ja osallisuuden lautakunta, kokous 22.4.2020
§ 34 Mikkelin kansalaisopiston kurssimaksujen tarkistaminen
MliDno-2020-595
Mikkelin kansalaisopiston kurssimaksuista päättää hyvinvoinnin ja osallisuuden lautakunta. Kurssimaksujen osalta on aikanaan päätetty, että maksuja on tarkoituksenmukaista korottaa vuosittain kustannusten nousua tai inflaatiota vastaavasti, jotta vältytään kertaluontoisilta suurehkoilta korotuksilta.
Kurssimaksujen korottamisen pohjana on käytetty lähinnä kuluttajahintaindeksissä tapahtuneita muutoksia. Kuluttajahintaindeksi on vuoden 2019 aikana noussut noin yhden prosentin. Kaupungin sisäisiä vuokria on vuodeksi 2020 korotettu kuitenkin noin kaksi prosenttia. Kansalaisopiston kurssimaksujen korotuksissa on pitkään otettu huomioon vain kuluttajahintaindeksin vaikutus eikä toteutuneita vuokrankorotuksia, vaikka vuokria on korotettu aiemminkin. Näin ollen on perusteltua korottaa kurssimaksuja lukuvuodelle 2020-2021 kaksi prosenttia. Korotus on niin pieni, että kun kurssituntien määrään perustuvat maksutaulukon mukaiset kurssimaksut pyöristetään lähimpään euroon, ei osa opiston matalimmista kurssimaksuista nouse nyt esillä olevalla korotusprosentilla käytännössä lainkaan. Pienikin korotus on kuitenkin syytä tehdä, koska se vaikuttaa kurssihintojen määräytymiseen myöhemmin tehtävien korotusten yhteydessä.
Hyvinvoinnin ja osallisuuden lautakunta hyväksyy liitteen mukaiset kansalaisopiston uudet kurssimaksut ja päättää, että uudet maksut tulevat voimaan elokuun 2020 alusta alkaen.
Liite Hyvosltk Kansalaisopiston kurssimaksut 1.8.2020 alkaen.pdf (pdf, 198 kt)
§ 31 Pöytäkirjan tarkastus
§ 32 Viranhaltijoiden päätösten otto-oikeus
§ 33 Ilmoitusasiat ja viranhaltijoiden päätökset tiedoksi
§ 35 Aloite yhden Waltti-lisävuoron saamiseksi välille Ristiina-Suomenniemi/hyvinvoinnin ja osallisuuden lautakunta
§ 36 Suomen museoliiton 97. vuosikokous sekä valtakunnalliset museopäivät 2020
§ 37 Sivistyksen ja hyvinvoinnin palvelualueen organisaatiouudistus/Hyvinvoinnin ja osallisuuden lautakunta
§ 38 Elinikäisen oppimisen ja osallisuuden määräaikaiset johtamisjärjestelyt
§ 39 Muut asiat

References: § 34

§ 31

§ 32

§ 33

§ 35

§ 36

§ 37

§ 38

§ 39